CELEX: 32006L0033
Language: mt
Date: 2006-03-20 00:00:00
Title: 2006/33/KE: Direttiva tal-Kummissjoni 2006/33/KE ta’ l- 20 ta’ Marzu 2006 li temenda d-Direttiva 95/45/KE fir-rigward tas-sunset yellow FCF (E 110) u d-dijossidu tat-titanju (E 171) Test b’rilevanza għaż-ŻEE.

28.11.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               285
            
         DIRETTIVA TAL-KUMMISSJONI 2006/33/KE
   ta’ l-20 ta’ Marzu 2006
   li temenda d-Direttiva 95/45/KE fir-rigward tas-sunset yellow FCF (E 110) u d-dijossidu tat-titanju (E 171)
   (Test b’rilevanza għaż-ŻEE)
   IL-KUMMISSJONI TAL-KOMMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill Nru 89/107/KEE tal-21 ta' Diċembru 1988 dwar l-approssimazzjoni tal-liġijiet ta' l-Istati Membri li jirrigwardaw l-addittivi ma’ l-ikel awtorizzati għall-użu fl-oġġetti ta' l-ikel maħsuba għall-konsum mill-bniedem (1), u b'mod partikolari l-Artikolu 3 (3)(a) tagħha,
   Wara li kkonsultat lill-Awtorità Ewropea għas-Sigurtà ta’ l-Ikel,
   Billi:
   
               (1)
            
            
               Id-Direttiva tal-Kummissjoni tas-26 ta’ Ġunju 1995 li tistipola kriterji speċifiċi ta’ purezza li jikkonċernaw il-kuluri għall-użu fl-oġġetti ta’ l-ikel (2), tistipola kriterji ta’ purezza għall-kuluri li jissemmew fid-Direttiva 94/36/KE tal-Parlament Ewropew u tal-Kunsill tat-30 ta’ Ġunju 1994 dwar kuluri għall-użu fl-oġġetti ta’ l-ikel (3).
            
         
               (2)
            
            
               Issunset yellow FCF (E 110) huwa awtorizzat skond id-Direttiva 94/36/KE bħala kulur għall-użu f’ċerti oġġetti ta’ l-ikel. Hemm evidenza xjentifika li f'ċerti ċirkostanzi, Sudan I (1-(phenylazo)-2-naphthalenol) jista’ jiġi ffurmat bħala impurità matul il-produzzjoni tas-sunset yellow. Sudan I huwa kulur mhux awtorizzat u sustanza mhux mixtieqa fl-ikel. Il-preżenza tiegħu fis-sunset yellow għandha għalhekk tiġi ristretta għal ammont li huwa taħt il-limitu ta’ analiżi, jiġifieri 0,5 mg/kg. Il-kriterju ta’ impurità tas-sunset yellow FCF (E 110) għandu għalhekk jiġi emendat kif xieraq.
            
         
               (3)
            
            
               Huwa meħtieġ li jitqiesu l-ispeċifikazzjonijiet u t-tekniki analitiċi għall-addittivi stabbiliti fil-Codex Alimentarius mill-Kumitat Konġunt ta’ Esperti FAO/WHO dwar l-Addittivi ta’ l-Ikel (JECFA). JECFA beda l-implimintazzjoni ta’ prograamm sistematiku biex jiġi sostitwit it-test għall-metalli tqal (bħaċ-ċomb) fl-ispeċifikazzjonijiet kollha ta’ l-adittivi ta’ l-ikel eżistenti permezz ta’ limiti xierqa għall-metalli individwali kkonċernati. Dawn il-limiti tas-sunset yellow FCF (E 110) għandhom għalhekk jiġu emendati kif xieraq.
            
         
               (4)
            
            
               Id-dijossidu tat-titanju (E 171) huwa awtorizzat skond id-Direttiva 94/36/KE bħala kulur għall-użu f’ ċerti oġġetti ta’ l-ikel. Id-dijossidu tat-titanju jista’ jiġi manifatturat biex jinkisbu kristalli taħt il-forma anatase jew rutile. Il-forma fi platelets tad-dijossidu tat-titanju rutile hi differenti mill-forma anatase fl-istruttura u fil-karatteristiċi ottiċi (pearlescence). Hemm ħtieġa teknoloġika għall-użu tal-forma platelet tad-dijossidu tat-titanju rutile bħala kulur fl-oġġetti ta’ l-ikel u fil-kisi rqiq fuq pinnoli li huma supplimenti għall-ikel. Fis-7 ta’ Diċembru 2004 l-Awtorità Ewropea tas-Sigurta ta’ l-Ikel stqarret li l-użu tad-dijossidu tat-titanju rutile fil-forma ta’ platelets jew amorfiċi ma jippreżenta l-ebda tħassib dwar sikurezza. Il-kriterju ta’ purezza għad-dijossidu tat-titanju (E 171) għandu għalhekk jiġi emendat sabiex jinkludi il-forom rutile u anatase tas-susanza.
            
         
               (5)
            
            
               Id-Direttiva 95/45/KE għandha għalhekk tiġi emendata skond dan.
            
         
               (6)
            
            
               Il-miżuri previsti f’din id-Direttiva huma fi qbil ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DIRETTIVA:
   Artikolu 1
   L-Anness tad-Direttiva 95/45/KE huwa emendat skond l-Anness ta’ din id-Direttiva.
   Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għall-konformità ma’ din id-Direttiva sa mhux iktar tard minn [12–il xahar mid-dħul fis-seħħ ta’ din id-Direttiva]. Għandhom mingħajr dewmien jipprovdu lill-Kummissjoni bit-test ta’ dawn id-dispożizzjonijiet u tabella korrispendenti bejn dawk id-dispożizzjonijiet u d-Direttiva.
   Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha issir referenza bħal din.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-liġijiet nazzjonali li jadottaw fil-qasam kopert b’ din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara l-publikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, nhar l-20 ta’ Marzu 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 40, 11.2.1989, p. 27. Id-Direttiva kif emendata l-aħħar mir-Regolament (KE) Nru 1882/2003 tal-Parlament Ewropew u tall-Kunsill (ĠU L 284, tal-31.10.2003, p. 1).
   
      (2)  ĠU L 226, tat-22.09.1995, p.1. Id-Direttiva kif emendata l-aħħar mid-Direttiva 2004/47/KE (ĠU L 113, ta’ l-20.4.2004, p. 24).
   
      (3)  ĠU L 237, ta’ l-10.9.1994, p. 13. Direttiva kif emendata bir-Regolament (KE) Nru 1882/2003.
   
      ANNESS
      L-Anness tad-Direttiva 95/45/KE, il-Parti B huwa emendat hekk:
      
                  (1)
               
               
                  It-test dwar is-sunset yellow FCF (E 110) huwa sostitwit b’ dan li ġej:
                  
                              “E 110 SUNSET YELLOW FCF
                           
                        
                              
                                 Sinonimi
                              
                           
                           
                              CI Food Yellow 3, Orange Yellow S
                           
                        
                              
                                 Definizzjoni
                              
                           
                           
                              
                                 Sunset Yellow FCF jikkonsisti essenzjalment minn disodium 2-hydroxy-1-(4-sulfonatophenylazo) naphthalene-6-sulfonate u materjal koloranti sussidjarju flimkien ma’ sodium chloride u/jew sodium sulfate bħala partijiet prinċipali mhux ikkuluriti.
                              Is-Sunset Yellow FCF jiġi deskritt bħala l-melħ tas-sodju. Huma permessi wkoll il-melħ tal-potassju u tal-kalċju.
                           
                        
                              Klassi
                           
                           
                              Monoazo
                           
                        
                              Numru Indiċi tal-Kulur
                           
                           
                              15 985 
                           
                        
                              Einecs
                           
                           
                              220-491-7
                           
                        
                              Isem kimiku
                           
                           
                              Disodium 2-hydroxy-1-(4-sulfonatophenylazo)naphthalene-6-sulfonate
                           
                        
                              Formula kimika
                           
                           
                              C16H10N2Na2O7S2
                              
                           
                        
                              Piż molekolari.
                           
                           
                              452,37 
                           
                        
                              Assay
                           
                           
                              Kontenut ta’ mhux inqas minn 85 % total ta’ aġenti koloranti kkalkolati bħala l-melħ tas-sodju
                              E 555 bħala ca 485 nm f’ soluzzjoni likwida bi pH 7
                           
                        
                              
                                 Deskrizzjoni
                              
                           
                           
                              Trab jew granulari lewn oranġju ħamrani
                           
                        
                              Identifikazzjoni
                           
                        
                              
                                          A.
                                       
                                       
                                          Spektrometrija
                                       
                                    
                           
                              Massimu fl-ilma f'ca 485 nm u pH 7
                           
                        
                              
                                          B.
                                       
                                       
                                          Soluzzjoni oranġju fl-ilma
                                       
                                    
                           
                               
                           
                        
                              Purezza
                           
                        
                              Materjal li ma jinħalx fl-ilma
                           
                           
                              Mhux iktar minn 0.200000 %
                           
                        
                              Materjal koloranti ieħor
                           
                           
                              Mhux iktar minn 5.000000 %
                           
                        
                              1-(Phenylazo)-2-naphthalenol (Sudan I)
                           
                           
                              Mhux iktar minn 0.500000 mg/kg
                           
                        
                              Aġenti koloranti ħlief il-materjali koloranti:
                           
                           
                               
                           
                        
                              4-aminobenzene-1-sulfonic acid
                              3-hydroxynaphthalene-2,7-disulfonic acid
                              6-hydroxynaphthalene-2-sulfonic acid
                              7-hydroxynaphthalene-1,3-disulfonic acid
                              4,4′-diazoaminodi(benzene sulfonic acid)
                              6,6′-oxydi(naphthalene-2-sulfonic acid)
                           
                           
                              Total ta’ mhux iktar minn 0,5 %
                           
                        
                              Amines aromatiċi primarji mhux sulfonati
                           
                           
                              Mhux iktar minn 0,01 % (kkalkolat bħala aniline)
                           
                        
                              Materjal li jista’ jiġi estratt bl-ether
                           
                           
                              Mhux iktar minn 0,2 % fi kondizzjonijiet newtri
                           
                        
                              Arseniku
                           
                           
                              Mhux iktar minn 3 mg/kg
                           
                        
                              Ċomb
                           
                           
                              Mhux iktar minn 2 mg/kg
                           
                        
                              Merkurju
                           
                           
                              Mhux iktar minn 1 mg/kg
                           
                        
                              Kadmju
                           
                           
                              Mhux iktar minn 1 mg/kg”
                           
                        
            
                  (2)
               
               
                  It-test li jikkonċerna t-titanium dioxide (E 171) hu mibdul b’ dan li ġej:
                  
                              “E 171 DIJOSSIDU TAT-TITANJU
                           
                        
                              
                                 Sinonimi
                              
                           
                           
                              CI Pigment White 6
                           
                        
                              
                                 Definizzjoni
                              
                           
                           
                              Id-dijossidu tat-titanju jikkonsisti essenzjalment minn anatase pur u/jew dijossidu tat-titanju rutile li jista’ jkun miksi b’ ammonti żgħar ta alumina u/jew silika biex jissaħħu l-karatteristiċi teknoloġiċi tal-prodott.
                           
                        
                              Klassi
                           
                           
                              Inorganiku
                           
                        
                              Numru Indiċi tal-Kulur
                           
                           
                              77 891 
                           
                        
                              EINECS
                           
                           
                              236-675-5
                           
                        
                              Ismijiet kimiċi
                           
                           
                              Dijossidu tat-titanju
                           
                        
                              Formula kimika
                           
                           
                              TiO2
                              
                           
                        
                              Piż molekolari
                           
                           
                              79,88 
                           
                        
                              Assay
                           
                           
                              Kontenut ta’ mhux inqas minn 99 % fuq bażi ħielsa minn alumina u silika
                           
                        
                              
                                 Deskrizzjoni
                              
                           
                           
                              Trab abjad jew ftit ikkulurit
                           
                        
                              Identifikazzjoni
                           
                        
                              Solubbiltà
                           
                           
                              Mhux solubbli fl-ilma u fis-solventi organiċi. Jinħall bil-mod fl-aċdu idrofluworiku u fl-aċdu sulforiku jagħli u kkonċentrat.
                           
                        
                              
                                 Purezza
                              
                           
                        
                              Telf mid-Dessikkazzjoni
                           
                           
                              Mhux iktar minn 0,5 % (105 oC, 3 siegħat)
                           
                        
                              Telf meta jaqbad in-nar
                           
                           
                              Mhux iktar minn 1,0 % fuq bażi ħielsa minn materjal volatili (800 oC)
                           
                        
                              Ossidu ta' l-aluminju u/jew dijossidu tas-silikon
                           
                           
                              Total ta’ mhux iktar minn 2,0 %
                           
                        
                              Materjal li jinħall fi 0,5 N HCl
                           
                           
                              Mhux iktar minn 0,5 % fuq bażi I hija ħielsa minn alumina u silika u, kif ukoll, għall-prodotti li fihom alumina u/jew silika, ta’ mhux iktar minn 1,5 % fuq bażi tal-prodott kif jiġi mibjugħ.
                           
                        
                              Materjal li jinħall fl-ilma
                           
                           
                              Mhux iktar minn 0.5 %
                           
                        
                              Kadmju
                           
                           
                              Mhux iktar minn 1 mg/kg
                           
                        
                              Antimonju
                           
                           
                              Mhux iktar minn 50 mg/kg skond id-dissoluzzjoni totali
                           
                        
                              Arseniku
                           
                           
                              Mhux iktar minn 3 mg/kg skond id-dissoluzzjoni totali
                           
                        
                              Ċomb
                           
                           
                              Mhux iktar minn 10 mg/kg skond id-dissoluzzjoni totali
                           
                        
                              Merkurju
                           
                           
                              Mhux iktar minn 1 mg/kg skond id-dissoluzzjoni totali
                           
                        
                              Żingu
                           
                           
                              Mhux iktar minn 50 mg/kg skond id-dissoluzzjoni totali.”